ai4bharat/Pralekha huggingface dataset:
ہنر مندی کے فروغ اور صنعت کاری کی وزارت
قبائلی نوجوانوں کو ہنرمند بنانے کے لئے آج مدھیہ پردیش کے بھوپال سے ایک پائلٹ پروجیکٹ لانچ کیا گیا
آتم نربھر بھارت کے شاہراہ آتم نربھر گاؤں سے ہوکر گزرتی ہے:راجیو چندر شیکھر
اس پروگرام میں 50 قبائلی اضلاع کو شامل کیا جائے گا اور اس پروگرام کا مقصد قبائلی نوجوانوں کی تربیت اور بااختیار بنانا ، روزگار کے مواقع پیدا کرنا اور مقامی معیشت کو از سر نو زندہ کرنا ہے:راجیو چندر شیکھر
نئی دہلی:13؍مئی2022:
صلاحیت سازی اور صنعت ، الیکٹرونکس اورآئی ٹی کے وزیر مملکت جناب راجیو چندر شیکھر نے آج بھوپال کے سینٹر فار ریسرچ اینڈ انڈسٹریل اسٹاف پرفارمنس کِرسپسے قبائلی نوجوانوں کو ہنرمند بنانے کے لئے پائلٹ پروجیکٹ –دیہی قبائلی تکنیکی تربیت کا آغاز کرتے ہوئے کہا کہ وزیر اعظم نریندر مودی کے آتم نر بھر بھارت سنکلپ کی شروعات دیہی نوجوانوں کو بااختیار بنانے سے ہوتی ہے۔آتم نربھر بھارت کی شاہراہ آتم نر بھر گاؤں سے ہوکر گزرتی ہے۔آج دیہی قبائلی تکنیکی تربیتی پروگرام کا آغاز اس سمت میں ایک چھوٹا قدم ہے۔
پائلٹ پروجیکٹ میں ہندوستان کی چھ ریاستوں –مدھیہ پردیش، چھتیس گڑھ، گجرات، راجستھان، مہاراشٹر اور اُڈیشہ سے منتخب شدہ 17اضلاع کے 17گروپوں کے تقریباً 250 مستفدین کے لئے تربیت کا تصور کیا گیا ہے اور اس کا انعقاد وِکاس بھارتی، گُملا جھارکھنڈ میں کیا جائے گا۔
مستفدین کو 5مضامین –بجلی اور سولر توانائی، زراعتی مشین کاری ، ای گورننس ، نل سازی اور چِنائی، دو پہیہ مرمت اور رکھ رکھاؤ میں تربیت فراہم کی جائے گی۔یہ تربیت نوجوانوں کو اپنا خود کا کاروبار شروع کرنے میں بھی اہل بنائے گی، جس سے دوسرے نوجوانوں کے لئے بھی روزگار کے زیادہ مواقع پیدا ہوں گے۔
لانچ تقریب میں تقریر کرتے ہوئے وزیر محترم نے مابعد کووڈ نئے عالمی نظام میں اسکلنگ کی اہمیت پر روشنی ڈالی۔کووڈ وباء نے الیکٹرونکس اور ڈیجیٹل مصنوعات کی روایتی سپلائی سریز میں رخنہ پیدا کیا ہے۔دنیا اب ایک بھروسے مند ساتھی کی تلاش میں ہے۔انہوں نے کہا کہ دنیا اب ہندوستان کی طرف دیکھ رہی ہے ہمیں اپنے نوجوانوں کو گلوبل اسکل ہب کے طورپر ابھرنے کے لئے ہنرمندی کی ضرورت ہے۔
ہنرمندی اور صنعتوں کی وزارت کے دیہی قبائلی تکنیکی تربیتی پروگرام کا آغاز کرتے ہوئے انہوں نے کہا کہ سرکار دیہی نوجوانوں کو زیادہ موقع فراہم کرنے اور مقامی دیہی معیشت کو مضبوط کرنے کے لئے ہنرمندی کو ایک اہم پہلو کی شکل میں اولیت دے رہی ہے۔
وزیر محتر م نے کہا کہ صلاحیت سازی اور کاروبار کی وزارت نے پہلے ہی آئی ٹی آئی ، جے ایس ایس، پی ایم کے کے، پی ایم کے وی وائی،اَپرنٹس شپ کا ایک وسیع نیٹ تیار کرلیا ہے اور اس کے ذریعے پیش کئے جارہے 4500 سے زیادہ ہنرمندی کے پروگراموں کے توسط سے نوجوانوں کی زندگی کو تبدیل کررہی ہے۔
وزیر موصوف نے کہا کہ آنے والے سالوں میں 50 قبائلی اضلاع میں50,000سے ایک لاکھ طلباء کو کثیر رخی ہنرمندی کے ساتھ جامع تربیت دی جائے گی۔
بجلی کی وزارت
وزارت توانائی نے قابل تجدید توانائی سرٹیفکیٹ  میکانزم کو دوبارہ ڈیزائن کیا
فلور اور فوربیرینس کی قیمت کی حدیں ہٹا دی گئیں
آر ای سی کی قیمتوں کا تعین بازار کے حالات سے کیاجائے گا
نئی دہلی:29ستمبر،2021۔بجلی، نئی اور قابل تجدید توانائی کے مرکزی وزیر جناب آر کے سنگھ نے موجودہ قابل تجدید توانائی سرٹیفکیٹ  میکانزم میں ترمیم کرنے کی منظوری دے دی ہے۔ اس فیصلے کا مقصد بجلی کے نظام میں ابھرتی ہوئی تبدیلیوں اور نئی قابل تجدید ٹیکنالوجیز کو فروغ دینا ہے۔
مجوزہ تبدیلیاں افراد کو کچھ لچک فراہم کریں گی، اضافی آمدنی، صوابدیدی اور آر ای سی کی میعاد کی مدت کی غیر یقینی صورتحال کے مسائل کو بھی حل کرے گی۔ ان تبدیلیوں کی تیاری کے لیے وسیع تر اسٹیک ہولڈرز کے ساتھ صلاح و مشورہ کیا گیا ہے۔ وزارت توانائی نے 4 جون 2021 کو پاور سیکٹر میں سٹیک ہولڈرز کی آراء اور تجاویز کے لیے قابل تجدید توانائی سرٹیفکیٹ  میکنزم کو از سر نو بنانے کے لیے ایک مشاورتی سرکلر جاری کیا تھا۔
نظر ثانی شدہ آر ای سی میکانزم میں مجوزہ تبدیلیوں کی نمایاں خصوصیات درج ذیل ہیں:
- آر ای سی کی توثیق مستقل ہوگی، یعنی جب تک اسے فروخت نہیں کیا جاتا ہے۔
- فلور اور فوربیرینس کی قیمتوں کی وضاحت کرنے کی ضرورت نہیں ہے۔
- سی ای آر سی کی نگرانی میں مانیٹرنگ کا طریقہ کار اس بات کو یقینی بنائے گا کہ آر ای سی کا ذخیرہ اندوزی نہ ہو۔
- آر ای جنریٹرز، جو آر ای سی کے اہل ہیں، موجودہ ہدایات کے مطابق پی پی اے کی مدت کے لیے آر ای سی جاری کرنے کے اہل ہوں گے۔ موجودہ آر ای پروجیکٹس، جو آر ای سی کے اہل ہیں، 25 سال تک آر ای سی حاصل کرتے رہیں گے۔
- نئی اور زیادہ قیمت والی آر ای ٹیکنالوجیز کو فروغ دینے کے لیے ایک ٹیکنالوجی کو متعارف کرایا جا سکتا ہے، جسے پختگی پر مبنی ٹیکنالوجیز کے لیے مخصوص ٹوکریوں میں تقسیم کیا جا سکتا ہے۔
- آر ای سی لازمی اداروں  کو جاری کیے جا سکتے ہیں جو کہ آر پی او کی تعمیل سے باہر آر ای پاور خریدتے ہیں جیسا کہ مرکزی حکومت نے مطلع کیا ہے۔
- سبسڈی/مراعات یا کسی اور فیس کی چھوٹ کے مستحق کو کوئی آر ای سی جاری نہیں کیا جائے گا۔ ایف او آر آر ای سی کو مسترد کرنے کے لیے رعایتی فیس کا یکساں طور پر تعین کرے گا۔
- آر ای سی میکانزم میں تاجروں اور دو طرفہ لین دین کی اجازت ہے۔
نظر ثانی شدہ آر ای سی میکانزم میں مجوزہ تبدیلیاں سی ای آر سی ایک ریگولیٹری عمل کے ذریعے نافذ کرے گی۔ آر ای ذرائع کی دستیابی اور اپنی قابل تجدید خریداری کی ذمہ داری  کو پورا کرنے کے لیے پابند اداروں کی ضرورت کے درمیان خلا کو ختم کرنے کے لیے سال 2010 میں پورے بھارت کے بازار پر مبنی قابل تجدید توانائی سرٹیفکیٹ  میکانزم متعارف کرایا گیا تھا۔
-----------------------
ش ح۔م ع۔ ع ن
U NO: 9529
(Visitor Counter : 142
ماحولیات، جنگلات اور موسمیاتی تبدیلی کی وزارت
مغربی گھاٹ سے متعلق اسپیشل ڈیسیژن سپورٹ سسٹم
جیسا کہ انڈین انسٹی ٹیوٹ آف سائنس کی طرف سے مطلع کیا گیا ہے، انسٹی ٹیوٹ کے زیر اہتمام ویسٹرن گھاٹ اسپیشل ڈیسیژن سپورٹ سسٹم  مغربی گھاٹوں میں جاری ماحولیاتی تحقیق کا ایک حصہ ہے جس میں مقامی انضمام کے ذریعے معلومات اور اوپن سورس ویب ٹیکنالوجیز میں حالیہ پیش رفت پر غور کیا گیا ہے۔ الگ الگ سطحوں پر انتساب کی معلومات کے ساتھ ڈبلیو جی ایس ڈی ایس ایس کے پاس جنگلات کی کٹائی کے تازہ واقعات کی باقاعدہ ٹریکنگ کا کوئی بندوبست نہیں ہے۔
فارسٹ سروے آف انڈیا 2021 کی انڈیا اسٹیٹ آف فاریسٹ رپورٹ  کے مطابق، ملک کا کل جنگلات اور درختوں کا احاطہ 80.9 ملین ہیکٹر ہے، جو کہ ملک کے جغرافیائی رقبے کا 24.62% ہے۔ ملک کے کل جنگلات اور درختوں کے احاطہ میں 2019 کے تخمینہ کے مقابلے میں 2261 مربع کلومیٹر کا اضافہ ہوا ہے۔ اس میں سے جنگلات کے رقبے میں 1540 مربع کلومیٹر کا اضافہ دیکھا گیا ہے اور یہ کہ درختوں کے احاطہ میں 721 مربع کلومیٹر ہے۔ 2019 کے دوران چھ ریاستوں  میں ریکارڈ کیا گیا جنگلات کا کل رقبہ 1,53,955 مربع کلومیٹر ہے۔ تاہم، سال 2021 کے دوران ان چھ ریاستوں میں جنگلات کا احاطہ 1,54,370 مربع کلومیٹر ریکارڈ کیا گیا، جو کہ جنگل کے احاطے میں 415 مربع کلومیٹر کا اضافہ ظاہر کرتا ہے۔
یہ معلومات ماحولیات، جنگلات اور موسمیاتی تبدیلی کے مرکزی وزیر مملکت جناب اشونی کمار چوبے نے آج لوک سبھا میں ایک تحریری جواب میں دی۔
کامرس اور صنعت کی وزارتہ
غیر ملکی پھل ڈریگن یا کملم کی مہاراشٹر سے دبئی کو برآمد
نئی دہلی 26 جون 2021: غیر ملکی پھل کی برآمد کو ایک نمایاں فروغ دیتے ہوئے فائبر اور معدنیات سے بھرپور ڈریگن فروٹ جسے کملم بھی کہا جاتا ہے۔ اس کی ایک کھیپ دبئی کو برآمد کی گئی ہے۔ برآمد کے لئے ڈریگن فروٹ مہاراشٹر کے سانگلی ضلع کے تداسر گاؤں کے کسانوں سے حاصل کئے گئے تھے اور انھیں APEDA سے تسلیم شدہ برآمد کار مسرز کے بی کے ذریعہ پروسیس کیا گیا اور ان کی پیکنگ کی گئی۔
سائنسی طور پر اسے ہائیلوسریسنڈاٹس کہا جاتا ہے۔ ڈرینگ فروٹ ملائشیا، تھائی لینڈ، فلپنز، یو ایس اے اور ویتنام میں پیدا کیا جاتا ہے۔
ڈریگن فروٹ کی ہندوستان میں کاشت کا آغاز 1990 کے اوائل میں ہوا اور یہ گھریلو باغیچوں میں اگایا جاتا تھا، ڈریگن فروٹ حالیہ برسوں میں ملک میں بہت مقبول ہوا کیونکہ مختلف ریاستوں کے کسانوں نے اسے اگانا شروع کردیا۔
اس وقت ڈریگن فروٹ کرناٹک، کیرالا، تمل ناڈو، مہاراشٹر ، گجرات ، اڑیشہ، مغربی بنگال، آندھرا پردیش اور انڈومان اور نکوبار جزائر میں کاشت کیا جارہا ہے۔ اس کی کاشت میں کم پانی کی ضرورت ہوتی ہے اور مختلف قسم کی مٹی میں اسے اگایا جاسکتا ہے۔ ڈریگن فروٹ کی تین خاص قسمیں ہیں۔ سفید گودے اور گلابی چھلکے والا ، لال گورے اور گلابی چھلکے والا اور سفید گودے اور پیلے چھلکے والا۔
وزیر اعظم نریندر مودی نے آل انڈیا ریڈیو سے جولائی 2020 میں من کی بات پروگرام میں گجرات کے خشک کچھ خطے میں ڈریگن فروٹ کی کاشت کے بارے میں بات کی تھی۔ انھوں نے کچھ کے کسانوں کو پھل کی کاشت پر مبارکباد دی تھی اور اس کی پیداوار میں خود کفالت کے لئے انھیں سراہا تھا۔
اس پھل میں فائبر ، وٹامن، معدنیات اور تکسید کش عناصر موجود ہیں۔ یہ متاثرہ خلیات کی مرمت میں مدد کرتا ہے۔ یہ پھل ہاضمے کے نظام کو بہتر بناتا ہے۔ اس پھل میں کیونکہ کنول کے پھول جیسے کانٹے اور پنکھڑیاں ہوتی ہیں اس لئے اسے کملم کے نام سے بھی جانا جاتا ہے۔
APEDA زرعی اور ڈبہ بند خوراک کی برآمدات کو فروغ دینے کے لئے برآمد کاروں کو مختلف طرح کی سہولیات فراہم کرتا ہے جن میں بنیادی ڈھانچے کی ترقی، معیار میں بہتری اور مارکیٹ کا خرچ شامل ہیں۔ اس کے علاوہ کامرس کا محکمہ مختلف اسکیموں مثلا برآمدات کے لئے تجارتی بنیادی ڈھانچے کی اسکیم اور منڈی تک رسائی کے اقدامات کے ذریعہ برآمدات میں مدد دیتا ہے۔
بھارت کا مسابقتی کمیشن
سی سی آئی نے برہیانڈا لمیٹڈ کے ذریعہ سووین فارماسیوٹیکلز لمیٹڈ کے ووٹنگ شیئر اثاثے کے 76.10 فیصد تک کے حصول کو منظوری دی
مسابقتی کمیشن آف انڈیا  نے برہیانڈا لمیٹڈ کے ذریعہ سووین فارماسیوٹیکلز لمیٹڈ کے ووٹنگ شیئر اثاثے کے 76.10 فیصد تک کے حصول کو منظوری دی ہے۔
مجوزہ امتزاج 26 دسمبر 2022 کو حصص کی خریداری کے معاہدے کے ذریعے سووین فارماسیوٹیکلز لمیٹڈ  کے ووٹنگ شیئر اثاثے کے 76.10 فیصد تک برہیانڈا لمیٹڈ  کے حصول سے متعلق ہے اور سیکورٹیز اینڈ ایکسچینج بورڈ آف انڈیا   کے ضابطہ 2011 کی تعمیل میں لازمی کھلی پیشکش کے مطابق ہے۔
حصول کنندہ برہیانڈ مڈکو لمیٹڈ کا مکمل ملکیتی ماتحت ادارہ ہے، یعنی جسمائرل مڈکو لمیٹڈ کا مکمل ملکیتی ذیلی ادارہ ہے، جو کہ اجتماعی طور پر ایڈوینٹ انٹرنیشنل جی پی ای IX فنڈز اور ایڈوینٹ انٹرنیشنل جی پی ای X فنڈز کے ذریعے کنٹرول کیا جاتا ہے، جس کا انتظام بالآخر ایڈوینٹ انٹرنیشنل کارپوریشن کے ذریعے کیا جاتا ہے۔
ٹارگٹ، ایک بایو فارماسیوٹیکل کمپنی ہے جو 6 نومبر 2018 کو شامل کی گئی تھی، ایک مربوط کنٹریکٹ ڈیولپمنٹ اور مینوفیکچرنگ آرگنائزیشن ہے اور عالمی فارماسیوٹیکل اور ایگرو کیمیکل کمپنیوں کو ان کی اختراعی کوششوں میں اپنی خدمات پیش کرتی ہے۔ یہ اپنے تیار کردہ APIs اور جدید ترین دواؤں کو ہندوستان سے باہر کی منڈیوں میں بھی برآمد کرتی ہے۔
سی سی آئی کا تفصیلی آرڈر بعد میں آئے گا۔
کوئلے کی وزارت
چار ریاستوں کی پانچ کوئلے کی کانیں، کمرشیل نیلامی کی چوتھی قسط کے تحت نیلام کی گئیں
کوئلے کی وزارت ابھی تک کانوں کی کامیابی کے ساتھ نیلامی کرچکی ہے
 کے قانون 2015 کے تحت نیلامی کی چودہویں قسط)
 کے قانون 1957 کے تحت نیلامی کی چوتھی قسط)
کوئلے کی وزارت نے 16 دسمبر 2021 کو سی ایم  قانون 2015 کے تحت چودہویں قسط اور ایم ایم ڈی آر ایکٹ 1957 کی چوتھی قسط کے تحت تجارتی کانکنی کے لیے کوئلے کے کانوں کی نیلامی کی غرض سے نوٹس انوائٹنگ ٹینڈر  کا آغاز کیا تھا۔ ایم ایس ٹی سی پلیٹ فارم پر 31 مارچ اور یکم اپریل 2022 کو ای نیلامی کی گئی۔ مجموعی طور پر پانچ سی ایم ایس پی کوئلے کی کانیں نیلامی کے لیے پیش کی گئیں۔ ان کوئلے کی کانوں کا خلاصہ درج ذیل ہے:
- تمام پانچ کوئلے کی کانیں، مکمل طور پر دریافت شدہ کوئلے کی کانیں ہیں۔
- کوئلے کی ان پانچ کانوں کے مجموعی ارضیاتی ذخائر 665.08 ملین ٹن ہیں۔ 
- ان کوئلے کی کانوں کے لیے مجموعی پی آر سی 14.756 ملین ٹن سالانہ ہے۔
کوئلے کی کانوں کی تفصیلات درج ذیل فراہم کی گئی ہیں:
|
|
نمبرشمار
|
|
ریاست کا نام
|
|
کان کا نام
|
|
ارضیاتی ذخائر 
|
|
پی آر سی 
|
|
کان کے پی آر سی پر مبنی سالانہ پروجیکٹیڈ محصول 
|
|
تخمینی سرمایہ جاتی سرمایہ کاری 
|
|
تخمینی مجموعی روزگار
|
|
1
|
|
چھتیس گڑھ
|
|
گیئر پلاما آئی وی/6
|
|
166.98
|
|
4.000
|
|
1255.66
|
|
600.00
|
|
5408
|
|
2
|
|
جھارکھنڈ
|
|
ربودی ا و سی پی
|
|
133.17
|
|
2.500
|
|
367.10
|
|
375.00
|
|
3380
|
|
3
|
|
مہاراشٹر
|
|
چنورا
|
|
17.85
|
|
0.256
|
|
62.26
|
|
38.40
|
|
346
|
|
4 & 5
|
|
اڈیشہ
|
|
اتکل بی1 اینڈ بی2
|
|
347.08
|
|
8.000
|
|
1107.05
|
|
1200.00
|
|
10,816
|
|
میزان
|
|
665.08
|
|
14.756
|
|
2,792.07
|
|
2,213.40
|
|
19,950
تجارتی کوئلے کی کانوں کی نیلامی کی چوتھی قسط کے مجموعی نتائج درج ذیل ہیں:
|
|
نمبرشمار
|
|
کان کا نام
|
|
ریاست
|
|
پی آر سی 
|
|
ارضیاتی ذخائر 
|
|
کلوزنگ بولی جمع کی گئی بذریعے
|
|
ریزور قیمت 
|
|
حتمی پیشکش 
|
|
1
|
|
گیئر پلاما آئی وی/6
|
|
چھتیس گڑھ
|
|
4.000
|
|
166.98
|
|
جندل اسٹیل اینڈ پاور لمیٹڈ/64898
|
|
4.00
|
|
85.25
|
|
2
|
|
ربودی او سی پی
|
|
جھارکھنڈ
|
|
2.500
|
|
133.17
|
|
ٹوئنٹی فرست سنیچری مائنگ پرائیویٹ لمیٹڈ/242211
|
|
4.00
|
|
6.00
|
|
3
|
|
چنورا
|
|
مہاراشٹر
|
|
0.256
|
|
17.85
|
|
بی ایس اسپات لمیٹڈ/64979
|
|
4.00
|
|
53.00
|
|
4 & 5
|
|
اتکل بی1 اور بی 2
|
|
اڈیشہ
|
|
8.000
|
|
347.08
|
|
جندل اسٹیل ایند پاور لمیٹڈ/64898
|
|
4.00
|
|
15.25
تجارتی کوئلے کی کانوں کے نیلامی کے عمل کے تحت ،مذکورہ بالا کوئلے کی کانوں سمیت مجموعی طور پر 47 کوئلے کی کانیں قسط- 4 میں ابھی تک کامیابی کے ساتھ نیلام کی جاچکی ہیں جن میں کلی طور پر 101.440 ملین ٹن سالانہ مجموعی پی آر سی ہے۔
کامرس اور صنعت کی وزارتہ
تجارت وصنعت کے مرکزی وزیرجناب پیوش گوئل نے بنیادی ڈھانچہ سے متعلق آٹھ وزارتوں کے ساتھ پی ایم گتی شکتی کاجائزہ لیا
جناب گوئل نے وزارتوں سے کہاکہ وہ این ایم پی پلیٹ فارم کو توسیع دینے کی خاطراس سے متعلق اعدادوشمار کی سطحوں کی نشاندہی کریں
سماجی شعبے کی 12وزارتیں نیشنل ماسٹرپلان پلیٹ فارم میں ڈیٹا کو مربوط کر نےکے آخری مراحل میں ہیں
پی ایم گتی شکتی کو منصوبہ بندی اور درست اور صائب فیصلہ سازی میں ایک سرگرم کرداراداکرناچاہیئے :پیوش گوئل
کامرس وصنعت کے مرکزی وزیر جناب پیوش گوئل نے بنیادی ڈھانچہ سے متعلق 8وزارتوں کے سرکردہ عہدیداروں کے ساتھ آج نئی دہلی کے وانجیہ بھون میں پی ایم گتی شکتی کی پیش رفت کاجائزہ لیا۔
اکتوبر 2021میں پی ایم گتی شکتی کے آغاز کے بعد سے ، کابینہ کے ذریعہ منظورشدہ بنیادی ڈھانچہ کے پروجیکٹ یاتومکمل ہوچکے ہیں یاپہلے ہی ان پرعمل درآمد کیاجارہاہے ۔پی ایم گتی شکتی ادارہ جاتی ڈھانچہ کے تحت ، نیٹ ورک پلاننگ گروپ  کی گزشتہ ایک سال کے اندر 41میٹنگیں منعقد کی جاچکی ہیں ۔ سڑک ، ریلوے ، قدرتی گیس ، بندرگاہوں اورشہری بنیادی ڈھانچہ سے متعلق 61پروجیکٹوں کی تجاویز کا تجزیہ کیاگیاہے ۔ یہ تجزیہ پی ایم گتی اصولوں کو زیادہ سے زیادہ بروئے کار لانے اور آنے والے سالوں میں عمل آوری کے لئے این پی جی کے ذریعہ کی گئی سفارش کے لحاظ سے کیاگیاہے ۔
جناب گوئل نے مرکزی وزارتوں اور ریاستوں کی جانب سے کی گئی پیش رفت کی ستائش کی اور اس بات پرزوردیاکہ پی ایم گتی شکتی کو صائب فیصلہ سازی اور منصوبہ بندی کے لئے ایک سرگرم کردار اداکرنے کی ضرورت ہے ۔
وزارتوں سے درخواست کی گئی ہے کہ وہ متعلقہ ڈیٹا کی سطحوں کی نشاندہی کریں ، جو این ایم پی پلیٹ فارم میں مزید توسیع کریں گی ۔وزارتوں نے اپنے اپنے متعلقہ پورٹل پرڈیٹا کو درست شکل دینے اور ان کے معیار کو یقینی بنانے کی غرض سے ضروری طریق کار اورنظام تیارکیاہے ۔ اس کی بدولت ، حکمرانی کی سبھی سطحوں پرزیادہ سے زیادہ منصوبہ بندی اورصائب فیصلہ سازی میں مدد مل رہی ہے۔
اس بات سے مطلع کیاگیا کہ سماجی شعبے کی 12وزارتو ں ، یعنی ایم اوایچ یو اے ، سماجی تعلیم اورخواندگی کا محکمہ ، اعلیٰ تعلیم کامحکمہ ، خواتین اوربچوں کی بہبود کا محکمہ ، قبائلی امورکا محکمہ ، پنچایتی راج کا محکمہ ، صحت اور خاندانی فلاح وبہبود کا محکمہ ، کھیل کودکامحکمہ ، نوجوانوں کے امور اورکھیل کود کا محکمہ ، دیہی ترقی کا محکمہ ، ثقافت کا محکمہ اورڈاک کا محکمہ این ایم پی پلیٹ فارم میں ڈیٹا مربوط کرنے کے آخری مراحل میں ہیں ۔
اب جبکہ بھارت ، جی ٹوینٹی 2023کی صدارت سنبھال رہاہے ، متعلقہ ضروری سازوسامان اور خدمات سے متعلق ایک لچکدار اور موثرایکونظام تیارکرنے اوربلارکاوٹ کثیر ماڈل والے بین الاقوامی نقل وحمل اورنقل وحرکت کے نظام کو فروغ دینے کے معاملے کو بین الاقوامی ترجیح دی جارہی ہے۔ تجارت اورسرمایہ کاری سے متعلق ورکنگ گروپ کے حصے کے طورپر ، تجارت کے لئے متعلقہ ضروری سازوسامان اورخدمات کی ترجیحی امورمیں سے ایک کے طورپر نشاندہی کی گئی ہے ۔
میٹنگ کے دوران ، مختلف وزارتوں نے پریزینٹیشن دیئے اورپی ایم گتی شکتی کے مکمل حکمراں سے متعلق موقف کے تحت اپنی پیش رفت اور حصولیابیوں کا تفصیلی ذکرکیا۔ بنیادی ڈھانچہ سے متعلق وزارتوں کی منصوبہ بندی کے ذریعہ کئے گئے قدرمیں اضافے کے بارے میں غوروخوض کیاگیا اوربہترین طورطریقوں کی نشاندہی کی گئی اورانھیں اجاگرکیاگیا ۔
جائزہ میٹنگ میں جن وزارتوں نے شرکت کی ان کے نام ہیں ، ریلوے کی وزارت ، ایم اوآرٹی ایچ ، ایم او پی ایس ڈبلیو ، ایم او سی اے ، بجلی کی وزارت ، ڈی اوٹی ، ایم او پی این جی ، ایم این آرای ، فولاد کی وزارت اورٹیکسائلز کی وزارت ۔
وزارت دفاع
فوج کے سربراہ متحدہ عرب امارات اور سعودی عرب کے دورے پر روانہ
نئی دلی، 08؍دسمبر، فوج کے سربراہ  جنرل ایم ایم نرونے 9 سے 14 دسمبر 2020 کے درمیان متحدہ عرب امارات  اور سلنطت سعودی عربیہ کے دورے پر روانہ ہوگئے ہیں۔ اپنے دورے کے دوران وہ ان ملکوں کے اپنے ہم منصبوں اور فوج کی اعلی قیادت کے ساتھ میٹنگیں کریں گے۔ یہ دورہ اس لئے تاریخی اہمیت کا حامل ہے کہ یہ کسی بھارتی فوج کے سربراہ کا یو اے ای اور سعودی عرب کا پہلا دورہ ہوگا۔
فوج کے سربراہ 9 اور 10 دسمبر 2020 کو یو اے ای کا دورہ کریں گے۔ وہ اس دوران کے فوج کے سینئر عہدیداروں سے ملاقات کریں گے اور بھارت -یو اے ای کے دفاعی تعلقات میں اضافے کے لئے مختلف امکانات پر تبادلہ خیال کریں گے۔
اپنے دورے کے دوسرے مرحلے میں فوج کے سربراہ جناب نرونے 13 اور 14 دسمبر 2020، کو سلطنت سعودی عرب کا دورہ کریں گے۔ وہ سکیورٹی سے متعلق سینئر عہدید اروں کے ساتھ متعدد میٹنگوں کے ذریعے بھارت اور سعودی عرب کے درمیان موجودہ بہترین دفاعی تعاون کو مزید آگے بڑھائیں گے اور دفاع سے متعلق مختلف امور پر تبادلہ خیال کریں گے۔ فوج کے سربر اہ شاہی سعودی بری فوج کے صدر دفتر، مشترکہ فورس کمان کے صدر دفتر اور شاہ عبد العزیز ملیٹری اکیڈمی کا دورہ کریں گے۔ سی او اے ایس کا قومی دفاعی یونیورسٹی کے دورے کا بھی پروگرام ہے ، جہاں وہ ادارے کے طلبا اور فیکلٹی، اساتذہ اور عملے کے افراد سے خطاب کریں گے۔
سٹرک ٹرانسپورٹ اور شاہراہوں کی وزارت
جناب نتن گڈکری نے مہاراشٹر میں 3670 کروڑ روپے کے قومی شاہراہ پروجیکٹوں کا افتتاح اور سنگ بنیاد رکھا
سڑک ٹرانسپورٹ اور شاہراہوں کے مرکزی وزیر جناب نتن گڈکری نے مہاراشٹر، ناندیڑ میں 1,575 کروڑ روپے کی لاگت سے 212 کلومیٹر طویل 5 قومی شاہراہ پروجیکٹوں، پربھنی میں 1,058 کروڑ روپے کی لاگت سے 75 کلومیٹر طویل تین قومی شاہراہ پروجیکٹوں اور ہنگولی میں 1,037.4 روپے کی لاگت والے قومی شاہراہ پروجیکٹوں کا افتتاح اور سنگ بنیاد رکھا۔
اس پروجیکٹوں سے تلنگانہ اور کرناٹک کے ساتھ مراٹھواڑہ خطہ کی کنکٹیوٹی بہتر ہوگی
پروجیکٹوں سے مذہبی مقامات کو جوڑنے اور سیاحت کو فروغ دینے کے ساتھ ساتھ صنعتی اور زرعی ترقی کو بہتربنانے میں مدد ملے گی۔
کوئلے کی وزارت
پچھتر ویں یوم آزادی تقریباتNLCILکوئلے کی وزارت
نئی دہلی 16 اگست 2021: کوئلے کی وزارت کے تحت نورتن کمپنی NLCانڈیا لمیٹڈ ساٹھ سال سے زیادہ عرصہ سے معاشرے کی ایک لازمی ضرورت، بجلی کی مسلسل تیاری اور بلارکاوٹ ترسیل کرتی آئی ہے۔ کل تمل ناڈو میں نیویلی مقام پر 75 ویں یوم آزادی تقریبات سے خطاب کرتے ہوئے چیئرمین کم منیجنگ ڈائرکٹر  این ایل سی اآئی ایل، جناب راکیش کمار نے یہ بات کہی۔ کورپوریٹ دفتر کے لان میں قومی پرچم لہرانے کے ساتھ تقریب کا آغازہوا ۔
رنگا رنگ تقریب جناب آر وکرمن ، ڈائرکٹر ایچ آر، NLCILکی تقریر کے ساتھ شروع ہوئی اور انہوں نے بھی مجاہدین آزادی کی قربانیوں کو یاد کیا۔
اس موقع پر NLCILکے سینئر ترین کارکن جناب کے مرگا ول اور ان کی اہلیہ مرگا ول سینٹرل الیکٹریکل ری پیئر شاپ میں ٹیکنیشین گریڈ- ون اے ہیں۔ جناب آر وکرمن جناب جے کمار سرینواسن ڈائریکٹر فائنانس ، جناب ایل چندر شیکھر CVO، این ایل سی آئی ایل اورجناب دگ وجے کمار سنگھ ڈی آئی جی/ سی آئی ایس ایف نے تقریب میں شرکت کی۔
اس موقع پر پہلے سے ریکارڈ شدہ ثقافتی پروگرام کووڈ 19 سے بچاؤکے تمام احتیاطی اقدامات کے تحت ٹیلی کاسٹ کیا گیا۔ اسے کلنی پبلک اسکول کے سینٹ جوزف، جواہر ہائر سکینڈری اسکول نیویلی کے طلبہ نے تیار کیا تھا۔
تقریب کے دوران منظور شدہ مزدور تنظیموں کے اعلیٰ افسران، ملازمین اور نمائندے ، انجینئرنگ اور افسران کی بہبودی تنظیموں کے نمائندے موجود تھے۔ تقریب کا اہتمام کووڈ 19 سے متعلق تمام احتیاطی تدابیر کے ساتھ کیا گیا تھا۔
سنٹرل پبلک سیکٹر ادارے کے طور پر NLCILچھ دہائیوں سے زیادہ عرصے سے قوم کی ترقی میں حصہ لیتی آئی ہے۔ کووڈ 19 عالمی وبا کے اس دور میں بجلی کی تیاری ایک لازمی خدمت ہے۔ لہٰذا NLCILبجلی کی بلا رکاوٹ مسلسل تیاری اور فراہمی کررہی ہے جس سے قوم ترقی کی اگلی منزلیں سر کرسکے۔
پیٹرولیم اور قدرتی گیس کی وزارت
ایل پی جی سلینڈر کے صحیح وزن کو یقینی بنانے کے لئے کئے گئے اقدامات
نئی دہلی،24؍جون،پیٹرولیم اور قدرتی گیس کے مرکزی وزیر جناب دھرمیندر پردھان نے آج لوک سبھا میں ایک تحریری جواب میں بتایا کہ تیل کی مارکیٹنگ کرنے والی کمپنیوں  نے اطلاع دی ہے کہ باٹلنگ پلانٹوں میں ایک خود کار میکنزم کے ذریعے سلینڈر بھرے جاتے ہیں اور انہیں بھیجنے سے قبل ایک جانچ کی جاتی ہے اور ٹیمپر ایویڈنٹ سیل کے ذریعے ا نہیں سیل کیا جاتا ہے۔ حکومت او ایم سی کو ہدایت دی ہے کہ وہ اپنے ایل پی جی تقسیم کاروں کو ہدایت دیں کہ وہ اپنے گوداموں میں ایل پی جی سلینڈر کے وزن کی جانچ کریں۔ او ایم سیز نے تقسیم کاروں کو ہدایات جاری کی ہیں کہ وہ سلینڈر پہنچانے والے تمام اہلکاروں کو ایک پورٹبل وزن تولنے والی مشین کے ساتھ بھیجیں تاکہ صارفین کو سلینڈر سپرد کئے جانے سے قبل اس کے وزن کی جانچ ہوسکے۔ صارفین کو سلینڈر دئے جانے کے دوران کسی سلینڈر میں کم وزن پائے جانے کی صورت میں تقسیم کار کو اسے بدلنا ہوگا۔
بھارت پیٹرولیم کارپوریشن لمیٹڈ  نے گزشتہ تین برسوں یعنی 2016-17 ، 2017-18 اور 2018-19 کے دوران مہاراشٹر ریاست میں ایک جزوی طور پر استعمال شدہ سلینڈر ؍ چوری کے سلینڈر کی سپلائی کے قائم شدہ ایک معاملے کی اطلاع دی ہے۔ جبکہ انڈین آئل کارپوریشن  اور ہندوستان پیٹرولیم کارپشن لمیٹڈ  نے جزوی طور پر استعمال شدہ سلینڈروں ؍ چوری کے سلینڈروں کی سپلائی کے کسی قائم شدہ معاملے کی اطلاع نہیں دی ہے۔
تیل کی مارکیٹنگ کرنے والی کمپنیوں نے باٹلنگ پلانٹ میں تقسیم کار کے یہاں راستے میں اور گراہک کے پاس سلینڈر کے صحیح وزن کو یقینی بنانے کے لئے اقدامات کئے ہیں۔ اس سلسلے میں کئے گئے اہم اقدامات میں خراب سلینڈروں کی جانچ بھرائی سے پہلے انہیں الگ کرنا ، خود کار طریقے سے سلینڈر کی بھرائی ، کوالٹی کی جانچ ، صارفین کو بھیجے جانے سے قبل جانچ ،حکام کے ذریعے ڈلیوری کے مقام کے ساتھ ساتھ راستے میں اچانک جانچ ، انسپیکشن ؍ چھاپہ ، سلینڈر لگائے جانے سے قبل وزن اور لیکج کی جانچ ، شکایتوں کی جانچ اور غلط طریقوں کے معاملے میں وقت پر کارروائی وغیرہ شامل ہیں۔
۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-2566
(Visitor Counter : 41
وزارت دفاع
وزیر دفاع جناب راج ناتھ سنگھ نے ڈی آر ڈی او بھون میں اے –سیٹ میزائیل موڈل کی نقاب کشائی کی
نئی دہلی،09نومبر ،2020 / وزیر دفاع جناب راج ناتھ سنگھ نے سڑک ٹرانسپورٹ اور شاہراہوں کے وزیر جناب نتن گڈکری اور ڈی ڈی آر این ڈی کے سکریٹری اور ڈی آر ڈی و کے چیئرمین ڈاکٹر جی ستیش ریڈی کی مبارک موجودگی میں ڈی آر ڈی او بھون میں آج سیٹیلائٹ شکن  میزائل کے ایک ماڈل کی نقاب کشائی کی۔
ملک کا سب سے پہلا سیٹیلائٹ شکن  میزائل تجربہ "مشن شکتی" تھا جسے اڈیشہ میں 27 مارچ 2019 کو ڈاکٹر اے پی جے عبدالکلام جزیرے سے کامیابی کے ساتھ انجام دیا گیا تھا۔ اس تجربے میں زمین کے قریب مدار میں تیزی سے گزرتے ہوئے سیٹیلائٹ کو جسے نشانے کے طور پر مقرر کیا گیا تھا باریک نشانہ لگاتے ہوئے تباہ کیا گیا تھا۔ یہ ایک انتہائی پیچیدہ مشن تھا جس میں بہت تیز رفتار نشانے کو تباہ کیا گیا تھا۔ مشن شکتی کے کامیاب تجربے کے بعد بھارت دنیا کا چوتھا ملک بن گیا تھا جس کے پاس یہ صلاحیت موجود تھی کہ وہ خلاء میں اپنے اثاثوں کا دفاع کر سکتا تھا۔
اس موقعے پر وزیر دفاع جناب راج ناتھ سنگھ نے سائنسدانوں کی ٹیم کی اس اختراعی تکمیل کی تعریف کی۔
ڈی ڈی آر اینڈ ڈی کے سکریٹری اور ڈی آر ڈی او کے چیئرمین ڈاکٹر جی ستیش ریڈی نے کہا کہ اے سیٹ موڈل کی تنصیب سے ڈی آر ڈی او برادری کو تحریک ملے گی کہ وہ مستقبل میں اس طرح کے چیلنج والے مزید مشنوں کو انجام دے۔
اس سے پہلے جناب راج ناتھ سنگھ اور جناب نتن گڈکری نے مسافر بسوں کے لیے آگ کا پتہ لگانے اور اسے ختم کرنے والے نظام  کا مشاہدہ کیا۔
آگ بجھانے والے اور ماحول کی حفاظت کرنے والے  کے ڈی آر ڈی او کے دلی میں واقع مرکز نے ایک ٹکنالوجی تیار کی ہے جس کی مدد سے مسافر کمپارٹمنٹ میں 30 سیکنڈ سے بھی کم وقت میں آگ کا پتہ لگایا جا سکتا ہے اور اس کے بعد 60 سیکنڈ کے اندر اندر اسے بجھایا جاسکتا ہے۔ اس ٹکنالوجی کے بعد زندگی اور املاک کے درپیش خطرے کو خاطر خواہ حد تک کم کیا جا سکتا ہے۔
جناب گڈکری نے ٹکنالوجی پر اطمینان کا اظہار کیا اور امید کی کہ اس ٹکنالوجی کو فروغ حاصل ہوگا۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
2020۔11۔09
U –7104
(Visitor Counter : 282
ایٹمی توانائی کا محکمہ
نیو کلئیر انشورنس پول
نئیدہلی11 جولائی ۔ شمال مشرقی خطے کے ترقی کے وزیر مملکت  وزیر اعظم کے دفتر میں وزیر مملکت ، عملے ،عوامی شکایات اور پنشن، ایٹمی توانائی اور خلا کے وزیر مملکت ڈاکٹر جتیندر سنگھ نے لوک سبھا میں ایک سوال کے تحریری جواب میں بتایا کہ حکومت نے 12 جون 2015 کو ایک انڈین نیو کلئیر انشورنس پول قائم کیا تھا ۔ میسرز جنرل انشورنس کارپوریشن آف انڈیا  نے دوسری کئی بھارتی انشورنس کمپنیوں کے ساتھ مل کر 1500 کروڑ روپےکی صلاحیت والا ایک انڈین نیو کلیئر انشورنس پول  قائم کیا، جس کا مقصد نیو سول لائبلیٹی فار نیو کلئیر ڈیمیج  ایکٹ 2010 کے تحت ذمہ داریوں کا احاطہ کرنے کے لئے انشورنس فراہم کرنا تھا۔ اس پول نے سی ایل این ڈی قانون سے متعلق مسائل پر توجہ دی ہے اور نئے نیو کلئیر پاور پروجیکٹوں کے قیام کے لئے کام کا آغاز کیا ہے۔
نیو کلیائی بجلی کی موجودہ صلاحیت 6780 میگاواٹ ہے ، جو 22 ری ایکٹروں پر مشتمل ہے ۔6700 میگاواٹ صلاحیت والے 9 ری ایکٹر  زیر تعمیر ہیں۔2017 میں حکومت نے 9000 میگا واٹ صلاحیت رکھنے والے 12 نیو کلیائی بجلی گھروں کو انتظامیہ اور مالی منظوری دی تھی۔ان نیو کلیائی بجلی گھروں کی بتدریج تکمیل پر 2020 تک نیو کلیائی بجلی کی صلاحیت 8180 میگاواٹ تک اور 2031 تک 22480 تک پہنچ جانے کی امید ہے۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ج ۔رم
U-3030
(Visitor Counter : 128